Source: https://www.gintarine.lt/bionect-kremas-30-g
Timestamp: 2020-07-15 05:02:55+00:00
Document Index: 5376893

Matched Legal Cases: ['ect\n', 'ECT ', 'ECT ', 'ECT ', 'ECT ', 'ECT ', 'ECT ', 'ECT ', 'ECT ']

BIONECT, kremas, 30 g | Gintarinė
Prekės kodas: 76556
Gamintojas: Fidia Farmaceutici S.p.A.,Italija
Prekės ženklas: Bionect
BIONECT® kremas<?xml:namespace prefix = "o" ns = "urn:schemas-microsoft-com:office:office" />
Preparato apibūdinimas
BIONECT kremas - tai preparatas, skirtas vartoti lokaliai, kurio veiklioji medžiaga yra hialurono rūgštis. Hialurono rūgštis yra natūralus polisacharidas (glikozaminglikanas), kuris pasiskirsto daugumos audinių neląstelinėje terpėje. Dėl savo hidrofilinių savybių hialurono rūgštis sukuria drėgną terpę aplinkui bei tarp ląstelių ir tokiu būdu palengvina ląstelių migraciją. Yra įvairių BIONECT farmacinių formų: BIONECT kremas, marlės tvarsčiai, purškalas, gelis.
Veiklioji medžiaga: 0,2% hialurono rūgšties natrio druskos.
Kitos sudedamosios medžiagos: makrogolio 400 monostearatas, oleino rūgšties decilesteris, emulsinantis vaškas, glicerolis, 70% sorbitolio tirpalas, natrio dehidroacetatas, metilo parahidroksibenzoatas, propilo parahidroksibenzoatas, aromatinė medžiaga ir išgrynintas vanduo.
BIONECT kremas skirtas odos sudirginimui ir pažeidimui gydyti. Jis ypač tinka ūmioms ir lėtinėms žaizdoms (pvz., įbrėžimams, pažaidoms, padarytoms donorystės metu, pooperacinėms žaizdoms, pirmo ir antro laipsnio nudegimams, opoms, atsiradusioms dėl kraujotakos ar medžiagų apykaitos sutrikimo, bei praguloms) tepti bei drėgnai žaizdos terpei sukurti, kadangi tai saugo žaizdas nuo nubrozdinimo, nutrynimo ir džiūvimo.
Prieš gydymą žaizdas ar opas reikia išvalyti ir dezinfekuoti. Žaizdos paviršių reikia tepti plonu kremo sluoksniu du arba daugiau kartų per parą. Kremu patepus, gydomą vietą reikia uždengti steriliu marlės tamponu ir aprišti steriliu tvarsčiu.
Pacientams, kurių jautrumas bet kuriai sudedamajai BIONECT kremo medžiagai yra padidėjęs, šio preparato vartoti negalima.
Nenaudoti, jei pakuotė pažeista.
Ant pakuotės nurodytam tinkamumo laikui pasibaigus, BIONECT kremo vartoti negalima.
Iki nurodytos datos preparatas tinka vartoti tik tada, jeigu laikomas gamintojo pakuotėje, žemesnėje kaip 30 ºC temperatūroje.
Išmesti po 12 mėnesių po pirmojo atidarymo.
Reikia saugoti, kad kremo tūbelė tiesiogiai neliestų žaizdos.
Kiekvieną BIONECT kremo tūbelę reikia vartoti tik vienam pacientui, kad sumažėtų infekcijos perdavimo rizika. Nesuvartotą preparatą ar atliekas reikia tvarkyti laikantis vietinių reikalavimų.
Retkarčiais galimos šios vietinės nepageidaujamos reakcijos: vartojimo vietos išbėrimas, niežulys, deginimo pojūtis, odos dirginimas, sausmė, eritema, dermatitas, odos spalvos pokytis. Šie simptomai paprastai būna lengvi ir trumpalaikiai, dėl jų anksti nutraukti gydymą prireikia retai.
Preparato negalima vartoti kartu su dezinfekcijos medžiagomis, kurių sudėtyje yra ketvirtinio amonio druskų, nes gali atsirasti hialurono rūgšties nuosėdų.
Žaizdas gydant BIONECT kremu ir kartu lokalaus poveikio antibiotikais arba kitokiais preparatais, sąveikos ar nesuderinamumo nepastebėta.
Kartono dėžutė, kurioje yra 30 g tūbelė.
UAB „PHARMALITA“
OMEGA PHARMA WARTNER, pieštukas karpoms, 1,5 ml
14,36€ 10,77€
LADY ANION INCONTINENCY, įklotai, 180 mm, 15 vnt.